Dwojołopjenata česnička

Dwojołopjenata česnička (Scilla bifolia) je rostlina ze swójby hromakowych rostlinow (Asparagaceae).

W někotrych žórłach so do swójby hyacintowych rostlinow  (Hyacinthaceae) abo lilijowych rostlinow (Liliaceae) přirjaduje. 

 Wopis 
Dwojołopjenata česnička je trajne zelo, kotrež docpěwa wysokosć wot 10 hač do 20 cm a ma zwjetša jenož dwě łopješce.

Cybla docpěwa wulkosć wot 10 hač do 30 mm.

 Łopjena 
Łopjena su linealne-lancetojte a docpěwaja šěrokosć wot 3 hač do 15 mm. Wone so z kćenjemi jewja a su něhdźe tak wysoke kaž kwětnistwo.

 Kćenja 
Kćěje wot měrca hač do apryla. Kćenjowe łopješka docpěwaja dołhosć wot 5 hač do 10 mm. 2 hač 8 zruna stejacych kćenjow je njebjomódre, rědko běłe abo róžojte, hwěžkojte. 

 Płody 
Płód je třihranaty kapslowy płód, kotryž wobsahuje ćěmnobrune symjenja z požitnym, běłym wolijowym ćěłom. Tute wolijowy čeło mrowje přiwabuje. 

Stejnišćo
Rosće w łučinowych lěsach, na łučinowych łukach, w lisćowych lěsach a sadowcowych łukach blisko lěsow. Preferuje čerstwe abo włóžne, wutkate pódy.

 Rozšěrjenje 
Rostlina je w srjedźnej a južnej Němskej, w Alpach, w južnej a juhowuchodnej Europje rozšěrjena.

 Wobrazy 

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 278 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 228 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Hromakowe rostliny
Kategorija:Škitane rostliny